Unión del Pueblo Navarro talde parlamentarioko Iñaki Iriarte López jaunak idatziz erantzuteko galdera aurkeztu du Lurralde Kohesiorako Departamentuaren 2023-2027 Hizkuntza Planeko hizkuntza irizpideen gidari buruz (11-24/PES-00254). Zehazki, aipatzen du Lurralde Kohesiorako Departamentuaren 2023-2027 Hizkuntza Planaren 21. orrialdean honako ekintza hau jasotzen dela: “Herritarrei ele biko erantzuna emateko ahozko hizkuntza irizpideen gida eman eta hura erabiltzeko trebatu”. Eta, horren harira, galdetzen du:

– Taxutu al da jada gida hori?

– Baiezkoan, posible al da horren kopia bat eranstea?

Hona hemen Nafarroako Gobernuko Lurralde Kohesiorako kontseilariak horretaz ematen dion informazioa:

Une honetan ez da oraindik prestatu galderan aipatzen den materiala. Hizkuntza Planaren kronograman ikus daitekeenez, gida hau 2025etik aurrera egitea aurreikusten da.

Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko ekainaren 17an.

Lurralde Kohesiorako kontseilaria: Óscar Chivite Cornago